
VENDIM
Nr. 55, datë 3.4.2019

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN MARS 2019

Në mbështetje të nenit 16 dhe nenit 87 pika 4, të ligjit nr. 43/2015, “Për sektorin e energjisë elektrike”, i ndryshuar; “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, miratuar me vendimin e Bordit të ERE-s, nr. 201, datë 4.12.2017, i ndryshuar, me vendimin e Bordit të ERE-s nr. 144, datë 25.6.2018, “Mbi rishikimin e “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit””; nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 3.9.2016, Bordi i Entit Rregullator të Energjisë, në mbledhjen e tij të datës 3.4.2019, mbasi shqyrtoi relacionin e përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit” për muajin mars 2019,
Konstatoi se:
- OSHEE sh.a. me shkresën nr. 7096 prot., datë 27.3.2019 paraqiti në ERE aplikimin për miratimin e çmimit të shitjes së energjisë elektrike për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit për muajin mars 2019. Nëpërmjet këtij aplikimi, OSHEE sh.a. kërkon që çmimi i shitjes së energjisë elektrike te klientët e FMF-së për muajin mars 2019 të jetë 13.43 lekë/kWh.
- OSHEE sh.a. shprehet se për llogaritjen e çmimit të shitjes së energjisë elektrike për klientët të cilët furnizohen nga Furnizuesi i Mundësisë së Fundit ka aplikuar formulën përllogaritëse të nenit 8 të “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, të rishikuar me vendimit nr. 144, datë 25.6.2018.
Llogaritjet e OSHEE sh.a. për përcaktimin e çmimit të shitjes së energjisë elektrike nga Furnizuesi i Mundësisë së Fundit për muajin mars 2019 dhe llogaritjet tona për përcaktimin e çmimit për klientët që furnizohen nga FMF-ja për muajin mars 2019, sipas “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, të rishikuar me vendimin nr. 144, datë 25.6.2018, paraqiten në tabelën përmbledhëse si vijon:

- OSHEE sh.a. për muajin mars 2019 ka zhvilluar tri proceduara për blerjen e energjisë nga tregu i parregulluar. Përkatësisht dy prej tyre janë realizuar në datën 8 mars dhe një në datën 11 mars 2019. OSHEE sh.a. shprehet se përcaktimi i çmimit maksimal të blerjes për muajin mars 2019 prej 9.12 lekë/kWh, i përket energjisë me çmimin më të lartë nga shoqëritë NOA sh.p.k., loti 2 dhe “Ayen Energy Trading” sh.p.k., loti 1, realizuar në datën 8.3.2019, për sasinë totale prej 1,120 MWh me një vlerë prej 10,188,931.2 lekë.
- Nga informacioni i OSHEE sh.a., mbi procedurat e blerjes së energjisë elektrike në tregun e parregulluar, rezulton se çmimi maksimal i blerjes është 73 EUR /MWh për sasinë 1,120 MWh nga shoqëritë ofertuese NOA sh.p.k dhe “Ayen Energy Trading” sh.p.k. në fazën përfundimtare të negocimit në datën 8.3.2019, për periudhën 11.3.2019-17.3.2019 dhe fashën orare 7:00-23:00. 
- Nga analiza e informacionit mbi procedurat e blerjes së energjisë, data e realizimit të procedurës kur u realizua çmimi më i lartë i blerjes është në datën 8.3.2019. Sipas publikimit në faqen zyrtare të Bankës së Shqipërisë në këtë datë rezulton se kursi i këmbimit është 124.57 Euro/Lekë, sikurse paraqitur më lart. 
- Ashtu si dhe në vendimmarrjet e deritanishme për muajt respektivë, ERE merr në konsideratë vetëm kursin zyrtar të këmbimit të publikuar sipas Bankës së Shqipërisë për ditën kur është realizuar çmimi më i lartë i blerjes. E njëjta praktikë do të ndiqet edhe për muajin mars, në të cilin rezulton kursi 124.57 Euro/Lekë.
- Lidhur me përcaktimin e Kostove Administrative të Fuqizuesit të Mundësisë së Fundit, OSHEE sh.a. ka paraqitur vlerësimin prej 1,79 lekë/kWh.
- Shoqëria vazhdon të mos ketë ndarje të llogarive midis aktivitetit të Furnizimit dhe Shpërndarjes dhe nuk ka një strukturë të posaçme për evidentimin e kostove të administrimit dhe kostot e disbalancave për klientët e FMF-së. 
- Në këto kushte mendojmë se për përcaktimin e kostove administrative (elementi CA i formulës) është e arsyeshme të pranojmë koston për njësi prej 1.79 lekë/kWh të paraqitur nga OSHEE sh.a.
- OSHEE sh.a., sikurse edhe në periudhat paraardhëse, vazhdon të mos përcaktojë kostot e disbalancave për klientët e FMF-së dhe nuk deklaron nëse i faturon këta klientë për këto kosto. 
- Tarifa e përdorimit të rrjetit të transmetimit: bazuar në vendimin nr. 266, datë 21.12.2018, të Bordit të ERE-s, “Mbi përcaktimin e tarifës së shërbimit të transmetimit të energjisë elektrike nga shoqëria OST sh.a. për vitin 2019”, është 0.75 lekë/kWh.
- Tarifa e përdorimit të rrjetit të shpërndarjes në nivelin e tensionit 35 kV: bazuar në vendimin nr. 268, datë 21.12.2018 të Bordit të ERE-s, “Mbi lënien në fuqi të vendimit të Bordit të ERE-s nr. 190 datë 30.8.2018 në lidhje me tarifën e përdorimit të rrjetit të shpërndarjes sipas nivelit të tensionit dhe çmimet me pakicë për klientët fundorë që shërbehen nga furnizuesi i shërbimit universal për vitin 2019” është 1.5 lekë/kWh.
- Për sa përcaktuar për çdo element të formulës përllogaritëse, rezulton që çmimi i shitjes nga Furnizuesi i Mundësisë së Fundit është 13.40 lekë/kWh për muajin mars 2019.
Për gjithë sa më sipër, Bordi i ERE-s,

VENDOSI:

1. Miratimin e çmimit të furnizimit me energji elektrike nga Furnizuesi i Mundësisë së Fundit prej 13.40 lekë/kWh për muajin mars 2019.
2. Drejtoria e Juridike dhe e Mbrojtjes së Konsumatorit të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Për këtë vendim mund të kërkohet rishikim brenda 7 ditëve nga data e marrjes së vendimit, në ERE dhe të bëhet ankim në Gjykatën Administrative Tiranë brenda 45 ditëve kalendarike nga botimi në Fletoren Zyrtare. 

Aplikimi Oshee Sh.aPropozimi i ERE

Njësia Çmimi Çmimi

a Cmimi maksimal I blerjes ne treg te parregulluar ose blerja nga prodhuesit me perparesi Leke/kWh 9.12 9.09

b Leke/kWh 0.27 0.27

c Leke/kWh 9.39 9.36

d Leke/kWh 1.79 1.79

e Leke/kWh 0.75 0.75

f Leke/kWh 1.5 1.5

Cmimi I energjise (c+d+e+f) Leke/kWh 13.43 13.40

Cmimi maksimal I blerjes ne periudhen relevante

Tarifa e perdorimit te rrjetit te shperndarjes

Kosto administrative te Furnizuesit te Mundesise se Fundit

Tarifa e perdorimit te rrjetit te transmetimit

Raporti I OSHEE sh.a. ne lidhje me cmimin e llogaritur per FMF per muajin Janar 2019



Kthimi per riskun I percaktuar ne perqindje per vitin (3%)

Mars 2019


